E ardhmja e demokratëve pas fitores së zotit Trump
Demokratët duhet të vendosin se në cilat çështje do ta kundërshtojnë zotin Trump dhe ku duhet të gjejnë gjuhën e përbashkët.
Partia Demokrate në Shtetet e Bashkuara është në kërkim të rimëkëmbjes pas fitores së republikanit Donald Trump në zgjedhjet presidenciale të muajit të kaluar. Republikanët gjithashtu ruajtën shumicën në senat dhe në Dhomën e Përfaqësuesve. Mbështetësit e presidentit të zgjedhur Donald Trump në Sinsinati festuan fitoren duke i rezervuar atij një mirëseardhje të ngrohtë në fillim të turneut të tij të fitores. Demokratët përballen me një të ardhme shumë të ndryshme pas humbjes së Hillary Clinton-it. Demokratët mbeten në pakicë në Dhomën e Përfaqësuesve dhe në Senat dhe tani përballen me pyetjen se çfarë lloji opozite do të jenë gjatë administratës së Presidentit Trump, thotë analisti John Fortier. Senatori Sanders duket të jetë i gatshëm të marrë një rol udhëheqës në parti. Ai u ka bërë thirrje demokratëve që të rivlerësojë qasjen e tyre ndaj votuesve të shtresës punëtore. Theksi në këtë ndryshim ishte gjithashtu në mendjen e ligjvënësit demokrat nga Ohajo, Tim Ryan, i cili dështoi në përpjekjen për t’i zënë vendin zonjës Nensi Pelosin si udhëheqësese e demokratëve në Dhomën e Përfaqësuesve. E ardhmja e partisë është gjithashtu një fokus i Presidentit në largim, Barack Obama. Një numër i madh i votuesve të bardhë të shtresës punëtorë u dyndën drejt zotit Trump këtë vit, thotë analisti konservator Fred Barnes. Demokratët në Kongres duhet të vendosin se në cilat çështje do ta kundërshtojnë zotin Trump, dhe në cilat çështje duhet të gjejnë gjuhën e përbashkët.